Sænkelsen af arveafgiften koster 1 milliard kroner om året. Kunne den milliard kroner være brugt på noget andet, som ville kunne gavne vækst og arbejdspladser endnu mere?

»Hvis de her virksomheder ikke skal dø, fusionere eller blive opkøbt – og blive på danske hænder – så har jeg svært ved at se, at man kan bruge de her penge mere fornuftigt. Hvis man isoleret set vil øge arbejdsudbuddet eller skabe x antal arbejdspladser, så kan man godt vælge at bruge pengene på en anden måde, men vores argument for at gøre noget for fonde og de familieejede virksomheder er, at det er to ejerformer, som vi mener tilgodeser, at arbejdspladsen bliver i Danmark. Det er virksomheder, som spiller en stor rolle for deres lokalsamfund – som er skabt af danskere, ejet af danskere«.

Kan du dokumentere, at ejerskaberne vil skifte, hvis I ikke sænker arveafgiften?